**ג'ורג' איניס** (באנגלית: **George Innes**; נולד ב-8 במרץ 1938) הוא שחקן אנגלי.

ביוגרפיה
--------

איניס נולד בוופינג, שכונה במזרח לונדון. הוא התחיל את הקריירה שלו בהופעות בתיאטרון המלכותי הלאומי בהנהלתו של לורנס אוליבייה. לפני כן למד בטוינבי הול ובשיעורי ערב באקדמיה למוזיקה ולאמנויות הדרמה של לונדון (LAMDA), שם זכה בפרס "גביע שייקספיר" על הצטיינות.

### תיאטרון

בתיאטרון הופיע איניס במחזה "The Dream of Peter Mann" מאת ברנרד קופס ובבימויו של פרנק דונלופ בפסטיבל אדינבורו, ובסיור הופעות בבריטניה. בשנה האחרונה של הלימודים למד בבית הספר למשחק "בריסטול אולד ויק". הוא עבד שוב עם דונלופ במחזה "The Pantomime" בתיאטרון "בריסטול אולד ויק" ואחר כך בעונת התיאטרון בנוטינגהאם פלייהאוס עם דונלופ ועם ג'ון נוויל (אנ')

עוד הופיע איניס בהפקות של להקת הרויאל קורט במחזה "Chips with Everything" שהועלה בתיאטראות וסט אנד ובברודוויי. הוא שיחק במחזה "אותלו" עם פרנק פינלי בתפקיד יאגו בתיאטרון הלאומי בצ'יצ'סטר ובתיאטרון אולד ויק. באותה תקופה השתתף גם במחזות "Dutch Courtesan", "אמא קוראז'", "Hobson's Choice" ו-"The Master Builder". בתיאטרון הלאומי הופיע איניס במחזה "Jumpers" מאת טום סטופארד בבימויו של פיטר רוג'רס, "Bedroom Farce" שביים פיטר הול והוצג גם בווסט אנד, ובמחזה "The Vortex" בתיאטרון המנסון בלוס אנג'לס. בשנים 1993 ו-1994 שיחק במחזה "קול קטן" עם להקת התיאטרון סטפנוולף (אנ'), בבימויו של סיימון קרטיס בשיקגו. כשחזר ללונדון שיחק בתיאטרון סאות'וורק פלייהאוס במחזות "רוסמרהולם" (1997) וב-"Riders to the Sea" (ב-2005).

בשנת 2009 הופיע איניס באוף-ברודוויי במחזה "The Lodger" בתיאטרון וורקשופ בבימויו של האריס יולין. שם הוא יצר את מופע היחיד שלו בשם "Tribute" שהתבסס על המחזה "Ages of Man" (אנ') מאת סר ג'ון גילגוד. הוא גם הופיע במועדון התיאטרון "The Players" בעיר ניו יורק. באוגוסט 2009 הועלה המופע בפסטיבל הפרינג' באדינבורו וזכה לביקורות מצוינות. במרץ 2010 הופיע בתוכניתו "Tribute" בתיאטרון ברונ'ס קורט פאב בלונדון.

### קולנוע

הסרטים שבהם הופיע איניס כוללים את "בילי בדאי" (1963, בבימויו של ג'ון שלזינגר), "Charlie Bubbles" (מ-1967, בבימויו של אלברט פיני), "Before Winter Comes" (מ-1969 שביים ג'. לי תומפסון), "הג'וב האיטלקי" (1969, בבימויו של פיטר קולינסון), "The Last Valley" (מ-1971 בבימויו של ג'יימס קלאוול), "אדי הבלש" (1972, בבימויו של סטיבן פרירס), "האפיפיורית יוהנה" (1972, בבימויו של מייקל אנדרסון), "יהלומים נוצצים בלונדון" (1974, בבימויו של ג'רום קורטלנד), "גשר אחד רחוק מדי" (1977, בבימויו של ריצ'רד אטנבורו), "סוויני 2" (מ-1978 בבימויו של טום קלג), "מגע המדוזה" (1978, בבימויו ג'ק גולד), "The Odd Job" (מ-1978, בבימויו של פיטר מדאק), "קואדרופניה" (1979, בבימויו של פרנק רודם), "בין שתי ערים" (1980, בבימויו של ג'ים גודרד), "שוגון" (1980, בבימויו של ג'רי לונדון), "Goliath Awaits" (מ-1981, בבימויו של קווין קונור), "אייבנהו" (1982, בבימויו של דאגלס קמפילד), "Ordeal by Innocence" (מ-1985, בבימויו של דזמונד דייוויס) ו-"Morons from Outer Space" (מ-1985 בבימויו של מייק הודג'ס).

בשנות האלפיים שיחק איניס בסרטים "זירה עוינת" (2000, ביים ג'ון אירווין), "ניקולס ניקלבי" (2001, ביים סטיבן ויטאקר), "סיבוב אחרון" (2001, ביים פרד סקפיסי), "אדון ומפקד: הצד הרחוק של העולם" (2003, ביים פיטר ויר), "דברים שצריך לעשות לפני גיל 30" (מ-2005, ביים סיימון שור), "אבק כוכבים" (2007, ביים מתיו ווהן), ובסרט "אליזבת: תור הזהב" (2007, ביים שקאר קאפור).

### טלוויזיה

על תפקידיו בטלוויזיה היה איניס מועמד פעמיים לפרס אמי. הוא השתתף בתוכניות שונות בטלוויזיה הבריטית וגם האמריקאית. איניס גילם את המשרת אלפרד בסדרה "על אדונים ומשרתים", ג'מבו בעונה הראשונה של הסדרה "Budgie", וילקינס בסדרה "Danger UXB". עוד שיחק בסדרה "אני, קלאודיוס", בסיטקום "החיים הטובים", בסדרת הדרמה "רמפול", בסדרת ההרפתקאות "Q.E.D.", במיני-סדרה "מצדה", בסדרה המשטרתית "בלוז לכחולי המדים", בסדרה "מגנום" וב"קגני ולייסי", בסדרה הקומית "מ.א.ש", בפרק "Mouse in the Corner" מ"סיפורי המסתורין של רות רנדל", בעיבוד לרומן "אדם ביד", במיני-סדרה "Seekers", בפרק "הרצח באיי הקריביים" על פי ספר מאת אגאתה כריסטי, במיני-סדרה "Noble House", בפרק "Who Killed Cock Robin" בסדרה "רציחות במידסומר", בדרמת הפשע "The Brief", בסיטקום "Get Some In!" ובסיטקום "Open All Hours" וכן בקומדיה "ניוהארט" בכיכובו של בוב ניוהארט.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1967 | מסעות ההלך | The Pilgrim's Progress | כריסטיאן | סדרת טלוויזיה |
| 1969 | הג'וב האיטלקי | The Italian Job | ביל ביילי |  |
| 1970 | סמית' | Smith | מר בלק | מיני-סדרה |
| 1973 | יהלומים נוצצים בלונדון | Diamonds on Wheels | המפקח טימותי | סרט טלוויזיה |
| 1971–1973 | על אדונים ומשרתים | Upstairs, Downstairs | אלפרד | סדרת טלוויזיה |
| 1974 |  | Too Much Monkey Business | אנדי | סרט טלוויזיה |
| 1975 |  | Churchill's People | תומאס | בפרק "The Whip of Heaven" |
| 1975 |  | Three Men in a Boat | נהג רכבת | סרט טלוויזיה |
| 1976 |  | The Molly Wopsies | סרג'נט נידלר | סדרת טלוויזיה |
| 1976 | אני, קלאודיוס | I, Claudius | קווינטוס יוסטוס |  |
| 1977 | גשר אחד רחוק מדי | A Bridge Too Far | סרג'נט מקדונלד |  |
| 1977 |  | Owner Occupied | סרג'נט ווטס | סרט טלוויזיה |
| 1978 | מגע המדוזה | The Medusa Touch | נהג ואן |  |
| 1979 |  | Danger UXB | סאפר וילקינס | סדרת טלוויזיה |
| 1980 | שוגון | Shogun | וינק | מיני-סדרה |
| 1980 | בין שתי ערים | A Tale of Two Cities | ג'רמיה "ג'רי" קרנצ'ר | סרט טלוויזיה |
| 1981 | מצדה | Masada | טיטוס | מיני-סדרה |
| 1981 | אנטוניוס וקלאופטרה | Antony & Cleopatra | מנאס | סרט טלוויזיה |
| 1981 | דיק טרפין | Dick Turpin | סמית' | סדרת טלוויזיה |
| 1981 |  | Goliath Awaits | דייב וינטר | סרט טלוויזיה |
| 1982 | אייבנהו | Ivanhoe | וומבה | סרט טלוויזיה |
| 1982 |  | Q.E.D. | פיפס | סדרת טלוויזיה |
| 1983 | מ.א.ש | M\*A\*S\*H | ד"ר רנדולף קנט | בפרק "U.N. the Night and the Music" |
| 1983 | בלוז לכחולי המדים | Hill Street Blues | ג'יימס וילט פריים |  |
| 1983 | הרצח באיים הקריביים | A Caribbean Mystery | אדוארד הילינגטון | סרט טלוויזיה |
| 1984 |  | Minder | הארי ליץ' | בפרק "Rocky Eight and a Half" |
| 1984 |  | Ordeal by Innocence | ארצ'י ליץ' |  |
| 1984 | מגנום | Magnum, P.I. | דייוויד בילינגסוורת' | בפרק "Echoes of the Mind" |
| 1985 |  | Morons from Outer Space | סטנלי בנסון |  |
| 1985 | קגני ולייסי | Cagney & Lacey | ג'וזף הרמן | בפרק "Two Grand" |
| 1985 | אלפרד היצ'קוק מגיש | Alfred Hitchcock Presents | צ'ארלס דין | בפרק "Wake Me When I'm Dead" |
| 1987 | רמפול | Rumpole of the Bailey | יו טימסון | בפרק "Rumpole and the Blind Tasting" |
| 1988 |  | Noble House | טראבקין | מיני-סדרה |
| 1988 |  | The Most Dangerous Man in the World | קולב |  |
| 1989 | חדר מיון | Casualty | ג'ף קוקסון | בפרק "Union" |
| 1990 |  | After Henry | המפקח רנטון | בפרק "The Mysterious Affair at Bygone Books" |
| 1990 | ניוהארט | Newhart | רג'יס דריימן | בפרק "Father Goose" |
| 1990 | זורו | Zorro |  | סדרת טלוויזיה |
| 1991 | בית אליוט | The House of Eliott | ג'ורג' וייקפילד |  |
| 1992 |  | My Friend Walter | סרג'נט | סרט טלוויזיה |
| 1992 |  | Haggard | קייטסבי | בפרק "Condemned" |
| 1992 | סיפורי המסתורין של רות רנדל | The Ruth Rendell Mysteries | ג'ו פיטרי | בפרק "The Mouse in the Corner" |
| 2000 | זירה עוינת | Shiner | ליטל פיט ג'ונס |  |
| 2001 | ניקולס ניקלבי | The Life and Adventures of Nicholas Nickleby | ניומן נוגס | סרט טלוויזיה |
| 2001 | רציחות במידסומר | Midsomer Murders | ג'קי מארש | בפרק Who Killed Cock Robin? |
| 2001 | סיבוב אחרון | Last Orders | ברני |  |
| 2002 |  | The Great Dome Robbery | טרי מילמן |  |
| 2002 |  | Menace | ג'ד ניילור | סדרת טלוויזיה |
| 2003 | רופאים | Doctors | סטן לוטון | בפרק "Stone Walls Do Not a Prison Make" |
| 2003 | אדון ומפקד: הצד הרחוק של העולם | Master and Commander: The Far Side of the World | ג'ו פלייס |  |
| 2004 |  | The Brief | ג'ק |  |
| 2004 | 9 נשמות | Unstoppable | חייל ותיק |  |
| 2005 | דברים שצריך לעשות לפני גיל 30 | Things to Do Before You're 30 | דון |  |
| 2006 |  | Pickles: The Dog Who Won the World Cup | ברטי |  |
| 2006 |  | The Bill | רוני ברנדט | בפרק "470" |
| 2007 | אבק כוכבים | Stardust | מגיד עתידות |  |
| 2007 | אליזבת: תור הזהב | Elizabeth: The Golden Age | ברטון |  |

קישורים חיצוניים
----------------

* ג'ורג' איניס, במסד הנתונים הקולנועיים IMDb (באנגלית)
* ג'ורג' איניס, באתר AllMovie (באנגלית)
* ג'ורג' איניס, במסד הנתונים הקולנועיים KinoPoisk (ברוסית)

הערות שוליים
------------

1. ↑  Interview with actor George Innes,January 24, 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008729583505171
* GND: 1272132676
* ISNI: 0000 0003 7207 1038
* LCCN: no2007149807
* NKC: xx0161557
* NLK: KAC2020M9174
* VIAF: 14565783
* WorldCat: lccn-no2007149807

 |